એડિબલ અને નોન એડિબલ ઓઇલ કોમોડિટીમાં ખરીદી અને વેચાણના બોગસ વ્યવહારો રજૂ કરીને ગેરકાયદેસર રીતે ઇનપુટ ટેક્સ ક્રેડિટ મેળવવાના કૌભાંડનો રેલો મહારાષ્ટ્ર, આંધ્ર પ્રદેશ,તેલંગાણા અને દક્ષિણ ગુજરાત સુધી પણ પહોંચ્યો હતો. રૂ. 1 હજાર કરોડના બોગસ બિલિંગ કૌભાંડનું એપિક સેન્ટર ગોંડલ અને ઊંઝામાં જોવા મળ્યું છે અને આ કૌભાંડમાં તેલના વેપારીઓ તેમજ બ્રોકર્સ અને ટ્રાન્સપોર્ટરોની સંડોવણી માલૂમ પડી હતી.